Această carte face parte din colecția Anansi Contemporan. \n \n Când, la sfârșitul Celui de-Al Doilea Război Mondial, genialul John von Neumann a conceput Maniac - un computer universal care avea „să ia știința de gât și să dezlănțuie o putere de calcul nelimitată“ - puțini și-au dat seama că lumea are să se schimbe ireversibil. \n Pentru că acest aparat revoluționar nu numai că a deschis omenirii teritoriul nesfârșit al informaticii și inteligenței artificiale, dar a și condus-o spre pragul dezastrului, dezlănțuind spectrele războiului nuclear. Înainte de a-și găsi tragicul sfârșit, Paul Ehrenfest simțise deja că un duh pândește „în sufletul fizicii“. \n Visele născute din fantezia lui von Neumann au grandoarea geniului, dar și tremurul unor îngrozitoare coșmaruri, în care Labatut ne cufundă, dând glas unui cor de voci: cele ale marilor minți matematice ale vremii, dar și ale familiei și prietenilor. \n Ne vom afla în Los Alamos, la sediul central al lui Oppenheimer, printre constructorii primei bombe atomice, apoi în Princeton, în încăperile în care s-au conceput tehnologiile digitale care ne modelează acum viața. În cele din urmă, vom privi fascinați cum campionul mondial Lee Sedol cedează în fața puterii copleșitoare a noii zeități a Google, AlphaGo. O zeitate încă hibridă și capricioasă, care face greșeli, delirează, acționează aleatoriu, care va fi urmată de altele, tot mai puternice, tot mai înfricoșătoare. Odiseea întunecată a lui John von Neumann, omul care a desenat harta infernală a lumii în care trăim astăzi. \n Nimeni în lume nu mai scrie ca el. - The Telegraph \n Un roman pe cât de hipnotic, pe atât de tulburător. - Financial Times Amețitoare... această carte minunată, care inspiră în egală măsură uimire și groază, este bântuită de mai mari terori ale secolului XX, însă ultima sa frază, care îți taie respirația, arată clar că cele mai mari dintre ele încă nu au venit. - Daily Mail Maniac este o operă deo frumusețe întunecată, stranie și singulară. - The Washington Post Monstruos de bună... O citești ca pe unul dintre miturile fondatoare întunecate despre tehnologia modernă, dar povestit cu ritmul unui thriller. - Mark Haddon \n \n Traducere din limba engleză de Andra Matzal.